Ինչ վերաբերում է հետևանքներին, ապա իրանագետը նշեց, որ դրանք ակնհայտ են. պատժամիջոցներն իրենց ազդեցությունն են թողնելու Իրանի տնտեսության վրա: Իրանի արժույթն արժեզրկվելու է, շղթայական ռեակցիայով երկրում տեղի են ունենալու ցույցեր, երբ մասնակիցները բողոքելու են իրենց սոցիալ-տնտեսական վիճակից: Պահանջ է լինելու, որ Իրանի իշխանությունները դադարեցնեն օգնությունը տարածաշրջանային երկրներին և իրենց ուշադրությունը բևեռեն երկրի տնտեսական հարցերի վրա: